Rigmor Ranthe
Rigmor Ranthe (født 2. juli 2003) er en dansk skuespillerinde. Hun er datter af skuespillerparret Christine Albeck Børge og Lars Ranthe og hun voksede op på Vesterbro.

Hun har tidligere spillet teater (siden 2012), men slog for alvor igennem i rollen som Fie i syvende sæson af Klovn-tv-serien. Hun var med i alle afsnit af sæson 7 undtagen; "Baked Alaska" og "Kender du typen". Rollen blev dog overtaget af Therese Blichfieldt i sæson 8 af Klovn-serien. Et formål med udskiftningen var, at det skulle se ud som om, at der var gået adskillige år imellem sæson 7 og sæson 8 (i virkelighedens verden havde sæson 7 præmiere i 2018 og sæson 8 i 2021; imellem Klovn 3-filmen (2020)). Men dette spring i årene ses dog tydeligst på "Malte-figuren", som er Frank og Mias andet barn og Fies lillebror, som både i filmen og i sæson 8 blev skiftet ud med en væsentlig ældre skuespiller.

Filmografi
 Retfærdighedens ryttere (Noahs datter) 
 En helt almindelig familie (Caroline)

Trivia
Da begge Rigmors forældre selv er skuespillere, kunne man tro, at de gav den unge skuespillerinde en masse råd på vejen, men de går faktisk meget ind for, at hun finder sin egen stil og vej igennem karrieren. De har dog sagt fra over for, at hun deltager i projekter, særligt tv-serier, der ville kræve for meget af hende eller tage hende flere måneder af gangen væk fra hendes uddannelse.

Hun er aktiv på Instagram-platformen, hvor hun i 2019 havde 5638 følger efter Klovn-succesen. Per 16. februar 2022 har hun 9027 følgere på trods af, at hendes profil ikke er en "åben" profil.

Referencer

Eksterne henvisninger 

Skuespillere fra Danmark
Teaterskuespillere fra Danmark
Klovn
Personer fra Frederiksberg